OpenLLM-France/wikimedia huggingface dataset:
# Sulaiman-Too

Sulaiman-Too (en kirguís: Сулайман-Тоо, també coneguda com la Muntanya de Sulayman) és l'únic lloc del Patrimoni de la Humanitat situat íntegrament al país del Kirguizstan. Està situat a la ciutat d'Oix i va ser en el seu moment un important lloc de pelegrinatge musulmana i pre-musulmana. S'eleva abruptament des de les planes circumdants de la vall de Fergana i és un lloc popular entre els habitants i els visitants, degut, entre altres coses, les seves esplèndides vistes.
Alguns investigadors i historiadors creuen que aquesta muntanya és la famosa fita de l'antiguitat conegut com la "Torre de Pedra", sobre la qual Claudi Ptolemeu va escriure en la seva famosa obra Geografia. Va marcar el punt intermedi de l'antiga Ruta de la Seda, la ruta comercial per terra entre Europa i Àsia.
La muntanya conté un santuari que suposadament assenyala la tomba de Sulayman (Salomó), un profeta en l'Alcorà. La llegenda diu que les dones que tenen dificultats per a quedar embarassades donen a llum a nens sans quan pugen a la muntanya. Els arbres i arbustos de la muntanya estan coberts amb nombroses "banderes d'oració", petits trossos de tela que es lliguen a elles.
Segons la UNESCO, la muntanya és "l'exemple més complet d'una muntanya sagrada de qualsevol lloc de l'Àsia central, adorada durant diversos mil·lennis". El lloc continua sent un lloc popular per als musulmans locals, amb escales que condueixen al pic més alt on es troba una petita mesquita construïda originalment per Baber en 1510. Gran part de la mesquita va ser reconstruïda a finals del segle xx.
Avui en dia, s'hi pot arribar per una carretera asfaltada. A finals del segle XX durant l'època soviètica, es va construir el Complex del Museu Històric i Arqueològic Nacional de Sulayman en una cavitat de la muntanya utilitzant mitjans moderns (formigó), en el qual, mostra les troballes arqueològiques de la zona i la seva història com ara objectes que eren quotidians dels primers dies d'assentament a la muntanya. El vessant inferior de la muntanya està envoltada per un cementiri.

## Referències

* ↑ Centre, UNESCO World Heritage. «Sulaiman-Too Sacred Mountain» (en anglès). [Consulta: 1r novembre 2020].
* ↑ Dean, Riaz «The Location of Ptolemy’s Stone Tower: The Case for Sulaiman-Too in Osh». The Silk Road, 2015.
* ↑ «Sacred mountain in Kyrgyzstan enters List along with Iran's Shushtar water system and Royal tombs in Republic of Korea». [Consulta: 9 agost 2014].
# Torrent de Can Codonyers

El Torrent de Can Codonyers és un corrent fluvial de la comarca del Vallès Occidental, que desemboca a la riera de Sant Cugat. Neix a Collserola, a prop del turó de Torreferrera.

## Referències

* Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
# Santa Margarida de Tortafè

Santa Margarida de Tortafè és una obra de Santa Maria de Merlès (Berguedà) inclosa a l'Inventari del Patrimoni Arquitectònic de Catalunya.

## Descripció

Església esfondrada de la qual només en queda la capçalera. Era una construcció d'una sola nau de 6,65 m de llarg i 3,5 m d'amplada, rematada per l'absis semicircular. L'aparell és de grans blocs de pedra ben treballats, sense polir i posats a fileres. L'absis semicircular, perfectament orientat a llevant, s'ornamentava amb bandes llombardes i possiblement també amb un fris d'arcuacions cegues.

## Història

L'església enrunada de Santa Margarida de Tortafé devia pertànyer a la masia de Tortafé, avui abandonada i propera a l'església. Es devia trobar en l'antic terme del castell de Merlès o en el de Gaià. En la documentació no apareix mai com a parròquia ni com a sufragània, així que segurament mai va passar de capella rural. Aviat va ser abandonada i quedà en ruïnes degut al despoblament del territori. A prop de l'església hi ha unes ruïnes, possiblement són vestigis de les cases d'un poblat de l'Alta Edat Mitjana.

## Referències

* 1 2 3 «Santa Margarida de Tortafè». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 setembre 2015].
# Newton (Iowa)

Newton és una població dels Estats Units a l'estat d'Iowa. Segons el cens del 2000 tenia 15.579 habitants.

## Demografia

Segons el cens del 2000, Newton tenia 15.579 habitants, 6.713 habitatges, i 4.269 famílies. La densitat de població era de 586,3 habitants/km².
Dels 6.713 habitatges en un 29,1% hi vivien nens de menys de 18 anys, en un 51,4% hi vivien parelles casades, en un 9,4% dones solteres, i en un 36,4% no eren unitats familiars. En el 32% dels habitatges hi vivien persones soles el 14,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,84.
Per edats la població es repartia de la següent manera: un 23,6% tenia menys de 18 anys, un 7,6% entre 18 i 24, un 27,2% entre 25 i 44, un 22,3% de 45 a 60 i un 19,2% 65 anys o més.
L'edat mediana era de 39 anys. Per cada 100 dones de 18 o més anys hi havia 87 homes.
La renda mediana per habitatge era de 40.345 $ i la renda mediana per família de 49.977 $. Els homes tenien una renda mediana de 37.248 $ mentre que les dones 22.631 $. La renda per capita de la població era de 20.552 $. Entorn del 4,8% de les famílies i el 6,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Newton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Newton». American Fact Finder. Oficina del Cens dels Estats Units, 12-01-2010.
# Ludwig Geyer

Ludwig Geyer (Hambach, Baviera, 18 d'abril de 1904 - Pirmasens, 31 de gener de 1992) va ser un ciclista alemany que fou professional entre 1930 i 1939.
Durant la seva carrera professional aconseguí 6 victòries, entre elles la Volta a Suïssa de 1934. Era anomenat Luppa.

## Palmarès

* 1927
** 1r de la Rund um Spessart und Rhön
* 1930
** Vencedor d'una etapa de la Volta a Alemanya
* 1934
** 1r de la Volta a Suïssa i vencedor d'una etapa
** 1r de la Volta a Chemnitz
* 1937
** Vencedor d'una etapa de la Volta a Alemanya
* 1939
** Vencedor d'una etapa de la Volta a Alemanya

### Resultats al Tour de França

* 1931. 19è de la classificació general
* 1932. 22è de la classificació general
* 1933. 12è de la classificació general
* 1934. 7è de la classificació general
* 1937. 28è de la classificació general

### Resultats al Giro d'Itàlia

* 1932. 35è de la classificació general
* 1933. 7è de la classificació general

## Enllaços externs

* Palmarès de Ludwig Geyer (neerlandès)
* Palmarès a sitiodeciclismo.net
# Tordenc rovellat

El tordenc rovellat (Argya rubiginosa) és un ocell de la família dels leiotríquids (Leiothrichidae).

## Hàbitat i distribució

Habita vegetació de ribera des del centre d'Etiòpia, Somàlia i Sudan del Sud fins l'est d'Uganda, Kenya i nord de Tanzània.

## Referències

* ↑ «Tordenc rovellat». Cercaterm. TERMCAT, Centre de Terminologia. Rev. 20/12/2021(català)
# Sant Llorenç de Campdevànol

Sant Llorenç de Campdevànol és una obra del municipi de Campdevànol (Ripollès) inclosa en l'Inventari del Patrimoni Arquitectònic de Catalunya.

## Descripció

La parròquia de Sant Llorenç, independent ja el 1075, es troba a l'esquerra del Merdàs, prop de la carretera de Gombrèn. De la primitiva església resta sencer el campanar, ornat d'arcuacions cegues i lesenes als pisos superiors. La torre sembla que fou escapçada o potser inacabada i ha estat coberta per una teulada a doble vessant. Al primer pis hi ha una finestra d'obertura senzilla, les altres dues estan aparedades. Al segon pis hi ha quatre finestres, una cada cara de la torre, dues d'elles també aparedades.

## Història

L'església de Sant Llorenç apareix en el registre de parròquies del Bisbat de Vic des de l'any 1075. En els segles xi i xii surt esmentada com a "St.Laurencio de Campo Avandali o Vanalo".
De la primitiva església romànica només en resta el campanar i part dels murs, ja que l'edifici patí una greu destrucció al segle xvii. L'any 1674 fou reedificada i s'hi afegiren una capella a la cara sud, dues a la cara nord i la sagristia. La teulada es construí amb arc apuntat, es recobrí la pedra dels seus interiors amb decoracions de guix. L'absis se suprimí.
En la Guerra Civil (1936-39) es crema part de la rectoria i del temple. La teulada queda destruïda així com les parets de la cara Oest i Nord.
L'any 1990 el Bisbat de Vic donà l'església a la família Capdevila, que la rehabilita acabant el campanar amb les arcuacions llombardes i plafons del segon pis. Refan la coberta a quatre aigües, conservant els murs de pedra i reedificant les parets de les cares oest i nord, així com la teulada i el sostre de la capella sud.

## Referències

* 1 2 3 4 5 «Sant Llorenç de Campdevànol». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 gener 2016].
# Joshua Zapata González

Joshua Zapata González (Madrid, 28 de gener de 1989) és un futbolista professional madrileny, que ocupa posició de migcampista. Format al planter de l'Atlètic de Madrid, va debutar amb el primer equip matalasser el 18 de maig de 2008, davant el València CF.

## Enllaços externs

* Fitxa del jugador
# Molí fariner de la Creueta

El Molí fariner de la Creueta és una obra de Pratdip (Baix Camp) inclosa a l'Inventari del Patrimoni Arquitectònic de Catalunya.

## Descripció

Estructura arquitectònica de planta quadrangular, amb parets de pedra escairada i morter. Actualment es conserva la façana i part dels murs laterals, de la mateixa manera que restes del cacau i de la bassa. L'interior es troba enderrocat.
Es diferencien fins a tres altures, considerant la planta baixa, on es troba la porta d'accés - avui tapiada - i les dues fileres de finestres sobreposades.

## Referències

* 1 2 «Molí fariner de la Creueta». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 novembre 2018].
# Viator

Viator és una localitat de la província d'Almeria. L'any 2006 tenia 4.288 habitant. La seva extensió superficial és de 21 km² i té una densitat de 204,2 hab/km². Les seves coordenades geogràfiques són 36° 53′ N, 2° 25′ O. Està situada a una altitud de 95 metres i a 6 quilòmetres de la capital de la província, Almeria.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 3.186 | 3.385 | 3.493 | 3.567 | 3.634 | 3.617 | 3.793 | 3.872 | 3.950 | 4.288 |
# Sud-oest d'Anglaterra

Sud-oest d'Anglaterra (en anglès:South West England) és la més gran de les nou àrees administratives d'Anglaterra. La seva superfície total és de 23.828 km² i està formada pels comtats de Gloucestershire, Dorset, Somerset, Wiltshire, Devon, Cornualla i les Illes Scilly. Té una població de gairebé cinc milions, sent així la setèna més habitada.

## Enllaços externs

* Oficina del Govern per al Sud-oest d'Anglaterra Arxivat 2004-06-04 a Wayback Machine.
# Tordenc encaputxat

El tordenc encaputxat (Turdoides reinwardtii) és un ocell de la família dels leiotríquids (Leiothrichidae).

## Hàbitat i distribució

Habita matolls de ribera, bosc i matolls del Senegal, Gàmbia, sud-oest de Mali, Burkina Faso, Guinea Bissau, Guinea, Sierra Leone, Costa d'Ivori, Ghana, Togo, Benín, Nigèria, Camerun, sud de Txad, República Centreafricana i nord de la República Democràtica del Congo.

## Referències

* ↑ «Tordenc encaputxat». Cercaterm. TERMCAT, Centre de Terminologia. Rev. 20/12/2021(català)
# Saló Internacional del Còmic de Saragossa

El Saló del Còmic de Saragossa, és un esdeveniment de còmic que se celebra anualment a Saragossa des del 2002 s'anomena Salón del Cómic de Zaragoza des de la VI edició, anteriorment Muestra del Cómic i el Tebeo de la I a la IV edició i Muestra del Cómic de Zaragoza a la V edició. Està organitzat per l'Ajuntament de Saragossa amb la col·laboració de les associacions Malavida, Mangaku, Tatakae i Thermozero.
Des de la V edició del 2006 se celebra a la Sala Multiusos de l' Auditori i Palau de Congressos de Saragossa, substituint al Centre Cívic de La Almozara, on van tenir lloc les primeres 4 edicions del 2002 al 2005.
El Saló va estar a punt de desaparèixer el 2011 per les limitacions econòmiques, superades finalment gràcies a la reducció del seu pressupost i al cobrament d'un euro per l'entrada des de la X edició del 2011 També des del 2011 i com a part de les activitats que es realitzen es fa entrega dels Premis del Còmic Aragonès.

## Edicions

* Muestra del Cómic y el Tebeo (1 de desembre de 2002).
* II Muestra del Cómic y el Tebeo (29 i 30 de novembre de 2003).
* III Muestra del Cómic y el Tebeo (18 i 19 de desembre de 2004).
* IV Muestra del Cómic y el Tebeo (17 i 18 de desembre de 2005).
* V Muestra del Cómic de Zaragoza (22 i 23 de desembre de 2006).
* VI Salón del Cómic de Zaragoza (14, 15 i 16 de desembre de 2007).
* VII Salón del Cómic de Zaragoza (19, 20 i 21 de desembre de 2008).
* VIII Salón del Cómic de Zaragoza (18, 19 i 20 de desembre de 2009).
* IX Salón del Cómic de Zaragoza (17, 18 i 19 de desembre de 2010).
* X Salón del Cómic de Zaragoza (16, 17 i 18 de desembre de 2011).
* XI Salón del Cómic de Zaragoza (14, 15 i 16 de desembre de 2012).
* XII Salón del Cómic de Zaragoza (13, 14 i 15 de desembre de 2013).
* XIII Salón del Cómic de Zaragoza (12, 13 i 14 de desembre de 2014).
* XIV Salón del Cómic de Zaragoza (18, 19 i 20 de desembre de 2015).
* XV Salón del Cómic de Zaragoza (16, 17 i 18 de desembre de 2016).

## Volum de visitants i expositors

| | I 2002 | II 2003 | III 2004 | IV 2005 | V 2006 | VI 2007 | VII 2008 | VIII 2009 | IX 2010 | X 2011 | XI 2012 | XII 2013 | XIII 2014 | XIV 2015 | XV 2016 |
| Assistència | 800 | | | 2500 | 10000 | | | 14500 | 16000 | 14000 | | | | | |
| Expositors | 14 | | | | 45 | | | 57 | 64 | | | | | | |

## Referències

* ↑ «El Salón del Cómic de Zaragoza volverá a celebrarse pero con menos recursos» (en castellà), 11-10-2011. Arxivat de l'original el 18 de maig 2013. [Consulta: 5 gener 2017].
* ↑ «El Salón del cómic de Zaragoza busca patrocinador para subsistir El Periodico de Aragon» (en castellà), 30-09-2011.
* ↑ «El Salón del Cómic cierra con 7.000 entradas vendidas y 14.000 visitas» (en castellà). G. A., 19-12-2011. [Consulta: 20 setembre 2017].

## Enllaços externs

* Página oficial, pàgina de l'organització
* Salón del Cómic de Zaragoza 2015
# Municipi de Vidin

Vidin - Община Видин (búlgar) - és un municipi búlgar pertanyent a la província de Vidin, amb capital a la ciutat de Vidin. Es troba al nord-est de la província, a la frontera amb Romania, a la riba del Danubi, junt a la ciutat romanesa de Calafat. L'any 2011 tenia 63.257 habitants, el 92% búlgars i el 6% gitanos. A la ciutat de Vidin, capital municipal que també és la capital de la província, hi viuen tres quartes part de la població del municipi; la resta de la població municipal, uns 15.000 habitants, es reparteixen en 33 localitats més.

## Localitats

El municipi es compon de les següents localitats:
| Localitat | Ciríl·lic | Població (desembre de 2009) |
| Vidin | Видин | 49 471 |
| Akatsievo | Акациево | 112 |
| Antimovo | Антимово | 616 |
| Bela Rada | Бела Рада | 608 |
| Botevo | Ботево | 82 |
| Bukovets | Буковец | 772 |
| Dinkovitsa | Динковица | 152 |
| Dolni Boshnyak | Долни Бошняк | 77 |
| Druzhba | Дружба | 220 |
| Dunavtsi | Дунавци | 2743 |
| Gaytantsi | Гайтанци | 118 |
| General Marinovo | Генерал Мариново | 185 |
| Gomotartsi | Гомотарци | 798 |
| Gradets | Градец | 1476 |
| Ivanovtsi | Ивановци | 113 |
| Inovo | Иново | 735 |
| Kalenik | Каленик | 279 |
| Kapitanovtsi | Капитановци | 1186 |
| Koshava | Кошава | 415 |
| Kutovo | Кутово | 837 |
| Mayor Uzunovo | Майор Узуново | 334 |
| Novoseltsi | Новоселци | 879 |
| Peshakovo | Пешаково | 101 |
| Plakuder | Плакудер | 94 |
| Pokrayna | Покрайна | 1301 |
| Ruptsi | Рупци | 165 |
| Sinagovtsi | Синаговци | 430 |
| Slana Bara | Слана бара | 537 |
| Slanotran | Сланотрън | 595 |
| Tarnyane | Търняне | 166 |
| Tsar Simeonovo | Цар Симеоново | 115 |
| Voynitsa | Войница | 123 |
| Vartop | Въртоп | 97 |
| Zheglitsa | Жеглица | 194 |
| Total | | 66.126 |

## Referències

* ↑ «Mapa de Vidin». Google Maps.
* ↑ «НАСЕЛЕНИЕ ПО ОБЛАСТИ, ОБЩИНИ, НАСЕЛЕНИ МЕСТА И САМООПРЕДЕЛЕНИЕ ПО ЕТНИЧЕСКА ПРИНАДЛЕЖНОСТ КЪМ 1.02.2011 ГОДИНА» (en búlgar). Национален статистически институт (Institut Nacional d'Estadística de Bulgària). [Consulta: 24 febrer 2018].
* ↑ (anglès) Bulgarian National Statistical Institute - Bulgarian towns in 2009 Arxivat 2010-11-13 a Wayback Machine.
* ↑ (anglès) Bulgarian National Statistical Institute - Bulgarian villages under 1000 inhabitants - December 2009
* ↑ (anglès) Bulgarian National Statistical Institute - Bulgarian Settlements 1000-5000 inhabitants - December 2009
# Jazzband Navàs-Súria

La Jazzband Navàs-Súria és una banda de música de jazz de Navàs i Súria, formada per joves (d'entre 12 i 22 anys) i dirigida per en Jordi Pujols. La banda va néixer el 2012 a l'Escola Municipal de Música Josep Maria Castella (de Navàs).
El 2021 enregistraren un disc amb el músic argentí Emilio Solla, guanyador d'un Latin Grammy, que incloïa un tema original compost per l'artista, Rhythm changed. El 2022 tocaren amb la Sant Andreu Jazz Band en un concert a Navàs. Més endavant, el maig de 2023, feren una petita gira per Mallorca i actuaren a Manacor —a l'Associació S'Escat—, a Palma —a la Residència i Centre de Dia Oms de Sant Miqueli— i a Pòrtol (Marratxí), a la Fira d'Entitats organitzada per l'Agrupament Escolta i Guia Soca-Arrel i Espai d'Activitats Musicals Major 82.

## Discografia

* Aprenentatjazz (amb l'Emilio Solla). Enregistrat als estudis barcelonins Medusa Estudio el 2021 i finançat amb la xarxa Verkami.

## Referències

* 1 2 súria, marta pich. «La Jazzband Navàs-Súria enregistra un disc amb el compositor Emilio Solla», 19-02-2021. [Consulta: 21 juny 2022].
* ↑ «Un guanyador d’un Grammy dirigeix una orquestra de jazz amb adolescents catalans», 28-02-2021. [Consulta: 21 juny 2022].
* ↑ «2022-07-10 21:30:00 SANT ANDREU JAZZ BAND / JAZZ BAND NAVÀS-SÚRIA». [Consulta: 11 juliol 2022].
* ↑ «La JazzBand Navàs-Súria tanca amb èxit la seva gira de tres concerts a Mallorca», 31-05-2023. [Consulta: 31 maig 2023].
* ↑ NacióManresa. «La JazzBand Navàs-Súria presenta el seu primer disc, «Aprenentatjazz», al Kursaal | NacióManresa». [Consulta: 21 juny 2022].
# Milburn

Milburn és un poble dels Estats Units a l'estat d'Oklahoma. Segons el cens del 2000 tenia 312 habitants.

## Demografia

Segons el cens del 2000, Milburn tenia 312 habitants, 114 habitatges, i 84 famílies. La densitat de població era de 251 habitants per km².
Dels 114 habitatges en un 33,3% hi vivien nens de menys de 18 anys, en un 57,9% hi vivien parelles casades, en un 11,4% dones solteres, i en un 26,3% no eren unitats familiars. En el 23,7% dels habitatges hi vivien persones soles el 10,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,74 i el nombre mitjà de persones que vivien en cada família era de 3,3.
Per edats la població es repartia de la següent manera: un 30,8% tenia menys de 18 anys, un 7,1% entre 18 i 24, un 28,5% entre 25 i 44, un 21,2% de 45 a 60 i un 12,5% 65 anys o més.
L'edat mediana era de 36 anys. Per cada 100 dones de 18 o més anys hi havia 83,1 homes.
La renda mediana per habitatge era de 21.528 $ i la renda mediana per família de 29.375 $. Els homes tenien una renda mediana de 24.375 $ mentre que les dones 18.125 $. La renda per capita de la població era de 10.322 $. Entorn del 24,7% de les famílies i el 29,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Milburn». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Milburn». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Valsamoggia

Valsamoggia és un municipi italià, de la ciutat metropolitana de Bolonya dins de la regió d'Emília-Romanya. L'any 2016 tenia 30.606 habitants.
Es va crear l'1 de gener de 2014 amb la fusió dels municipis de Bazzano, Castello di Serravalle, Crespellano, Monteveglio i Savigno. La capital es troba a Bazzano.
La fusió es va decidir després del referèndum celebrat el 25 de novembre de 2012. Els ciutadans dels cinc municipis afectats van manifestar-se a favor d'una fusió amb una majoria del 51,5%, fins i tot a les ciutats de Bazzano i Savigno la majoria dels votants serà expressat en contra del projecte.
A Valsamoggia si disputa el Gran Premi Bruno Beghelli

## Referències

* ↑ «Estadístiques a Istat». Arxivat de l'original el 2018-12-16. [Consulta: 8 març 2017].
* ↑ http://www.fusionesamoggia.it/ Fusione dei comuni della Valle del Samoggia
# Sten Christensen

Sten Christensen (nascut el 18 de desembre de 1965) és un antic futbolista professional danès que va jugar de porter.

## Carrera de club

El 1992, Christensen va fitxar pel Brøndby. Va debutar amb el club el 16 d'agost de 1992 en un empat 3-3 de la Superligaen contra el Frem. Durant la seva estada a Brøndby, Christensen faria tres aparicions més a la Superligaen amb el club, principalment com a adjunt de Mogens Krogh. Més tard, Christensen s'uniria al Hvidovre, fent 15 aparicions a la lliga la temporada 1996–97 de la Superlliga danesa, després de l'ascens de l'Hvidovre a la màxima categoria.

## Carrera com a entrenador

El 2008, Christensen va tornar a Brøndby com a entrenador de porters.
El juliol de 2012, el club anglès Chelsea FC va reclutar Christensen com a ''scout'', mentre encara treballava a Brøndby. Una investigació posterior del 2018 de Football Leaks i el diari danès Politiken va revelar que no hi havia proves que Christensen realitzés cap tasca d'exploració mentre treballava al club amb un sou de 11.400 lliures al mes. Christensen va deixar Brøndby a finals de 2018.

## Vida personal

El fill de Christensen, Andreas, és un actual futbolista internacional de Dinamarca.

## Referències

* 1 2 3 «Sten Christensen». BrøndbyStats. [Consulta: 21 abril 2022].
* ↑ «Sten Christensen». Dansk Fodbold. [Consulta: 21 abril 2022].
* 1 2 «Chelsea accused of paying Andreas Christensen’s father for work he did not do». The Guardian, 15-11-2018. [Consulta: 21 abril 2022].
# Tordenc de matollar

El tordenc de matollar (Argya striata) és un ocell de la família dels leiotríquids (Leiothrichidae).

## Hàbitat i distribució

Habita boscos, bambú, matolls, zones amb herba, terres de conreu i ciutats de les terres baixes de la Vall de l'Indus, al Pakistan i l'Índia, cap al nord fins als turons de l'Himàlaia, incloent Nepal, Sikkim i Bhutan, cap a l'est fins Assam i Bangladesh. També a la zona costanera del sud-oest de l'Índia, des del sud-est de Gujarat i oest de Maharashtra cap al sud fins Goa.

## Taxonomia

La població del sud-oest de l'Índia ha estat considerada una espècie diferent per alguns especialistes:
* Argya striata (sensu stricto) - tordenc de matollar.
* Argya somervillei (Sykes, 1832) - tordenc alanegre.

## Referències

* ↑ tordenc de matollar«Tordenc de matollar». Cercaterm. TERMCAT, Centre de Terminologia. Rev. 20/12/2021(català)
* ↑ J del Hoyo, NJ Collar, DA Christie, A Elliott, LDC Fishpool, P Boesman i GM Kirwan.2016. HBW and BirdLife International Illustrated Checklist of the Birds of the World. Volum 2: Passerines. Lynx Edicions and BirdLife International, Barcelona i Cambridge.
* ↑ tordenc alanegre«Tordenc de matollar». Cercaterm. TERMCAT, Centre de Terminologia. Rev. 20/12/2021(català)